**Pályázati felhívás**

**házi gyermekorvosi praxis működtetésére**

Sajószentpéteri Gyógyító-Megelőző Intézmény (3770 Sajószentpéter, Kossuth Lajos út 200.) pályázati felhívása a Sajószentpéter III. számú házi gyermekorvosi körzetben házi gyermekorvosi munkakör betöltésére.

A gyermekorvosi körzet leírása: Sajószentpéter Városi Önkormányzat Képviselő-testületének az egészségügyi alapellátások körzeteiről szóló 25/2016. (X. 28.) önkormányzati rendeletében foglaltak szerint a Sajószentpéter, Kossuth Lajos út 200. szám alatti székhelyű III. számú házi gyermekorvosi körzet.

Ellátandó feladat:

* a háziorvosi, házi gyermekorvosi és fogorvosi tevékenységről szóló 4/2000. (II.25.) EüM rendeletben foglalt házi gyermekorvosi feladatok ellátása,
* területi ellátási kötelezettséggel,
* egészségügyi szolgálati jogviszonyban.

Pályázati feltételek:

* az önálló orvosi tevékenységről szóló 2000. évi II. törvény végrehajtásáról szóló 313/2011. (XII.23.) Korm. rendeletben, valamint a 4/2000. (II.25.) EüM rendeletben foglalt képesítési feltételek megléte,
* szakmai alkalmassági orvosi vélemény,
* 3 hónapnál nem régebbi erkölcsi bizonyítvány,
* képesítést igazoló okiratok hiteles másolat,
* szakmai önéletrajz, motivációs levél,
* Országos Kórházi Főigazgatóság által vezetett működési nyilvántartásba való felvétel igazolása,
* nyilatkozat, melyben a pályázó hozzájárul, hogy a pályázati anyag elbírálásában részt vevők a pályázatot megismerjék és abba betekintsenek.

Illetmény és juttatások: az egészségügyi szolgálati jogviszonyról szóló 2020. évi C. törvény szerint.

Az állás tervezett betöltésének időpontja: A jogviszony kezdete az egészségügyi szolgálati jogviszonyra vonatkozó szerződés megkötését követően, az egészségügyi tevékenység folytatására vonatkozó praxisengedély alapján a Nemzeti Egészségbiztosítási Alapkezelővel megkötött finanszírozási szerződés hatályba lépését követően azonnal.

A pályázati kiírással kapcsolatban további információ: a pályázati kiírással kapcsolatos további információt Szilasiné Péter Ágnes megbízott intézményvezető nyújt a 06-48/521-068 telefonszámon.

A pályázat benyújtásának határideje: 2024. december 16.

A pályázat benyújtásának módja:

Postai úton: Sajószentpéteri Gyógyító-Megelőző Intézmény címére történő megküldésével (3770 Sajószentpéter, Kossuth Lajos út 200). Kérjük a borítékon feltüntetni a munkakör megnevezését: házi gyermekorvos.  
vagy  
Elektronikus úton Szilasiné Péter Ágnes megbízott intézményvezető részére a gyomi200@gmail.com e-mail címen keresztül.

vagy  
Személyesen: Szilasiné Péter Ágnes Sajószentpéteri Gyógyító-Megelőző Intézmény Borsod-Abaúj-Zemplén Vármegye 3770 Sajószentpéter, Kossuth Lajos út 200.

A pályázati kiírás közzétételének helye: - [www.sajoszentpeter.hu](http://www.sajoszentpeter.hu) – 2024. november 5.

Sajó Televízió – 2024. november 5.